b'\n_START_ARTICLE_\nBono\n_START_SECTION_\nNadimak\n_START_PARAGRAPH_\nBono poha\xc4\x91a Mount Temple Comprehensive School u Clontrafu. Kroz svoje odrastanje, zajedno sa svojim prijateljima bio je \xc4\x8dlanom bande "Lypton Village", te je tu upoznao svojeg bliskog prijatelja Gavina Fridayja - Guggija, danas poznatog irskog slikara. Jedan od njihovih rituala bilo je dodjeljivanje nadimaka, nakon mnogih varijanti: "Steinvic von Huyseman", "Huyseman", pa "Houseman", "Bon Murray", "Bono Vox of O\'Connell Street", Bono dobiva nadimak "Bono Vox" po du\xc4\x87anu "Bonavox" sa slu\xc5\xa1nim aparatima u ulici Talbot u Dublinu. Nadimak mu je dao upravo Guggi, zbog toga jer je Bono pjevao tako glasno da se \xc4\x8dinilo da pjeva gluhima. Isprva mu se nadimak nije svidio, no kad je saznao latinsko zna\xc4\x8denje: "Dobar glas", nadimak je prihvatio, da bi od kasnih sedamdesetih bio samo Bono, kako ga danas zovu obitelj i najbli\xc5\xbei prijatelji.\n_START_SECTION_\nSuradnja\n_START_PARAGRAPH_\nUz djelovanje kroz U2, Bono je i radio sa mnogim, najve\xc4\x87im glazbenicima dana\xc5\xa1njice, me\xc4\x91u koijma su: Zucchero, Frank Sinatra, Johnny Cash, Willie Nelson, Luciano Pavarotti, Sin\xc3\xa9ad O\'Connor, Green Day, Roy Orbison, Bob Dylan, Tina Turner, Mick Jagger, Keith Richards, Ziggy Marley, Sting i BB King. S njim su snimali i Ray Charles, Quincy Jones, Kirk Franklin, Bruce Springsteen, Tony Bennett, Clannad, The Corrs, Coldplay, Prince, Maria McKee, Simple Minds, Gavin Friday, Maurice Seezer, Mary J. Blige, Stevie Wonder, Tom Petty, Robbie Robertson, Wyclef Jean, Kylie Minogue, Michael Hutchence i mnogi drugi.'